भारत ने पाक को हराकर जूनियर स्क्वाश में इतिहास रचा  
भारत की स्क्वाश टीम ने कोलंबो में चिर प्रतिद्वंद्वी और पिछले चैंपियन पाकिस्तान को हराकर 15वीं एशियाई जूनियर टीम चैंपियनशिप जीती।
भारत की स्क्वाश टीम ने कोलंबो में चिर प्रतिद्वंद्वी और पिछले चैंपियन पाकिस्तान को हराकर 15वीं एशियाई जूनियर टीम चैंपियनशिप जीती। यह पहला अवसर है, जबकि भारत ने 1981 में शुरू होने वाले इस टूर्नामेंट का खिताब जीता।  श्रीलंकाई एयरफोर्स के स्क्वाश स्थल पर भारत के रमित टंडन, अभिषेक प्रधान, महेश मानगांवकर और वृषभ कोटियान ने पाकिस्तान की मजबूत टीम को 2-1 से मात दी। भारतीय टीम के नंबर एक खिलाड़ी रमित टंडन ने पाकिस्तान के नंबर एक खिलाड़ी दानिश अतलास खान के खिलाफ शानदार खेल का प्रदर्शन किया तथा डेढ़ घंटे तक चले मैच में 11-7, 6-11, 11-9, 8-11, 11-9 से हराया।  अभिषेक प्रधान अगले मैच में नासिर इकबाल से 4-11, 7-11, 3-11 से हार गए, लेकिन महेश ने सदाम उल हक को 11-7, 11-2, 11-6 से हराकर भारत को खिताब दिलाया।